Facebook จะแบ่งรายได้โฆษณาให้คน Live
ตามที่ได้เขียนในบทความก่อนว่า Facebook จะเอาจริงแน่ในเรื่อง “วิดีโอ" ข่าวล่าสุด Facebook ประกาศว่าจะแบ่งรายได้ให้คนที่ Live Video แล้ว ส่วนเงื่อนไขเป็นอย่างไรมาดูกัน
4 เม.ย. 2560

ตามที่ได้เขียนในบทความก่อนว่า Facebook จะเอาจริงแน่ในเรื่อง “วิดีโอ" ข่าวล่าสุด Facebook ประกาศว่าจะแบ่งรายได้ให้คนที่ Live Video แล้ว ส่วนเงื่อนไขเป็นอย่างไรมาดูกัน
- เจ้าของเพจ จะต้องมี follower 2,000 คนขึ้นไป และในการ live วิดีโอครั้งล่าสุดจะต้องมีคนดูพร้อมกัน 300 คนขึ้นไป
- เจ้าของเพจสามารถหยุดวิดีโอเพื่อใส่โฆษณาได้ ถ้ามีคนดูวิดีโอพร้อมกัน 300 คนขึ้นไป โดยการกด icon $ บนหน้าจอที่ตัวเอง Live
- เจ้าของเพจจะโฆษณาได้ก็ต่อเมื่อ Live ผ่านไปแล้ว 4 นาที และสามารถใส่โฆษณาครั้งต่อไปได้อีกทุกๆ 5 นาทีถัดไป
- โฆษณาแต่ละครั้งจะนานประมาณ 20 วินาที
และนอกจากนั้นยังสามารถใส่โฆษณาในวิดีโอที่เราจะ upload ให้คนอื่นดูในภายหลังได้อีกด้วย แปลว่าถึงเราจะ Live เสร็จไปแล้ว แต่คนอื่นมาดูทีหลังเราก็จะได้ส่วนแบ่งรายได้โฆษณาเหมือนกัน
โดยการแบ่งรายได้ของการ Live นี้จะเริ่มต้นที่ประเทศสหรัฐอเมริกาก่อน และจะค่อยๆขยายไปประเทศอื่นทีหลัง ซึ่งวันก่อนผมได้ดูรายการของวูดดี้ได้พูดถึงเรื่องนี้เหมือนกัน แปลว่าก็คงจะมีเข้ามาในประเทศไทยเร็วๆนี้
จะเห็นได้ว่า Facebook ต้องการวิดีโอที่นานขึ้น วิดีโอที่มีคุณภาพมากขึ้น การที่จะเป็นแบบนั้นได้ต้องมีแรงจูงใจให้แก่ผู้สร้าง content นั่นก็คือการแบ่งรายได้โฆษณาให้คล้ายกับที่ผู้สร้าง content ใน Youtube ที่มีความเป็นมืออาชีพมากกว่า ผู้ถ่าย live Facebook แต่เดิมจะเป็นแบบคลิปสั้นๆสมัครเล่น แต่ในอนาคตจะเปลี่ยนไป เพราะจากข่าว Facebook จะแบ่งรายได้ให้เราถึง 55% ของค่าโฆษณา ซึ่งไม่แพ้ Youtube
อย่างไรก็ตามวิดีโอเปลืองพื้นที่ในการเก็บข้อมูลมาก เพราะวิดีโอก็เหมือนการเอารูปเป็นร้อยๆรูปมาเรียงต่อกันเป็นภาพเคลื่อนไหว ดังนั้นวิดีโอที่คมชัดจะต้องการเนื้อที่ในการเก็บข้อมูลมากกว่าในรูปแบบเดิมที่เป็นภาพนิ่งและตัวอักษรมาก
ดังนั้น Facebook จึงตั้งงบประมาณ 200,000 ล้านบาทในปี 2017 จะจ่ายเพื่อสร้าง infrastructure เพื่อรองรับวิดีโอ ทั้ง data center, server และ network มูลค่าขนาดนี้ ประเทศไทยสามารถสร้างรถไฟฟ้าได้หลายสายซึ่งต้องใช้เวลาหลายปีในการสร้าง แต่ Facebook จะจ่ายเงินทั้งหมดนี้ภายในปีเดียว! และปีหน้าก็คาดว่าจะมีงบลงทุนที่มากกว่านี้อีก
ต่อไปคนสร้าง content จะมีคุณค่าและเป็นที่ต้องการของตลาดมากขึ้นเรื่อยๆ จะเห็นได้จากข่าวว่าโรงพยาบาลเกษมราษฎร์ประกาศรับพนักงานเงินเดือน 1 ล้านบาทเพื่อมาสร้าง content ใน Facebook โดยเฉพาะ และในอนาคตในมหาวิทยาลัยก็น่าจะมีหลักสูตรนี้ที่สอนเกี่ยวกับเรื่องนี้โดยตรง อาชีพที่เป็นที่ต้องการมากที่สุดของทุกองค์กรในยุคต่อไปคงปฏิเสธไม่ได้ว่าจะเป็น “อาชีพสร้าง content” ซึ่งจะสำคัญมากกว่าตำแหน่งอื่นๆ เพราะเกี่ยวข้องกับยอดขายโดยตรง
อาชีพสร้าง content ต้องการ skill อะไรบ้าง ก็น่าจะต้องมี skill หลายๆด้านผสมกัน เช่น การตลาด การวิเคราะห์จุดเด่นของสินค้า การวิเคราะห์ลูกค้า กราฟฟิกดีไซน์ การเล่าเรื่อง การเขียน รวมไปถึงการพูดจา และบุคลิกภาพ ถ้าเป็นการ Live
อ่านบทความทั้งหมดของลงทุนแมนได้ที่